62021CJ0633_INF
Rozsudok Súdneho dvora (desiata komora) zo 16. februára 2023 –Komisia/Grécko (Limitné hodnoty – ΝΟ2)
(vec C‑633/21) (
1
)
„Nesplnenie povinnosti členským štátom – Životné prostredie – Smernica 2008/50/ES – Kvalita okolitého ovzdušia – Článok 13 ods. 1 a príloha XI – Systematické a neustále prekračovanie ročnej limitnej hodnoty stanovenej pre oxid dusičitý (NO2) v aglomerácii Atén (Grécko) – Článok 23 ods. 1 – Príloha XV – ‚Čo najkratšie‘ obdobie prekročenia – Vhodné opatrenia“
1.
Žaloba o nesplnenie povinnosti – Predmet konania – Určenie počas konania pred podaním žaloby – Zohľadnenie skutočností, ktoré nastali po odôvodnenom stanovisku – Podmienky – Skutočnosti rovnakej povahy a predstavujúce rovnaké správanie ako skoršie skutočnosti
(Článok 258 ZFEÚ)
(pozri bod 31)
2.
Životné prostredie – Znečistenie ovzdušia – Kvalita okolitého ovzdušia – Smernica 2008/50 – Limitné hodnoty na ochranu zdravia ľudí – Systematické a neustále prekračovanie – Nesplnenie povinnosti
(Smernica Európskeho parlamentu a Rady 2008/50, článok 13 a príloha XI)
(pozri body 33 – 38, bod 1 výroku)
3.
Životné prostredie – Znečistenie ovzdušia – Kvalita okolitého ovzdušia – Smernica 2008/50 – Limitné hodnoty na ochranu zdravia ľudí – Oxid dusičitý – Prekročenie – Kritériá posúdenia – Prekročenie limitnej hodnoty namerané na jednom izolovanom mieste odberu vzoriek – Prípustnosť
(Smernica Európskeho parlamentu a Rady 2008/50, článok 13 ods. 1 a článok 23 ods. 1, a príloha XI)
(pozri bod 39)
4.
Životné prostredie – Znečistenie ovzdušia – Kvalita okolitého ovzdušia – Smernica 2008/50 – Limitné hodnoty na ochranu zdravia ľudí – Oxid dusičitý – Prekročenie – Dôsledky – Povinnosť členského štátu vypracovať plán na nápravu – Lehota – Neprijatie vhodných a účinných opatrení zaručujúcich čo najkratšie obdobie prekročenia – Nesplnenie povinnosti
(Smernica Európskeho parlamentu a Rady 2008/50, článok 13 ods. 1, článok 23 ods. 1, a prílohy XI a XV, oddiel A)
(pozri body 54 – 68, bod 1 výroku)
Výrok
1.
Helénska republika,
–
si tým, že od roku 2010 do roku 2020 systematicky a trvalo prekračovala ročnú limitnú hodnotu oxidu dusičitého v aglomerácii Atén (EL 0003), nesplnila povinnosti, ktoré jej vyplývajú z článku 13 v spojení s prílohou XI k smernici Európskeho parlamentu a Rady 2008/50/ES z 21. mája 2008 o kvalite okolitého ovzdušia a čistejšom ovzduší v Európe, a
–
si tým, že od 11. júna 2010 neprijala vhodné opatrenia na zabezpečenie dodržiavania ročnej limitnej hodnoty vzťahujúcej sa na túto aglomeráciu, nesplnila povinnosti, ktoré jej vyplývajú z článku 23 ods. 1 smernice 2008/50 v spojení s oddielom A prílohy XV k tejto smernici, a najmä povinnosť zabezpečiť, aby plány kvality ovzdušia stanovovali vhodné opatrenia na to, aby bolo obdobie, keď sa táto limitná hodnota prekročí, čo najkratšie.
2.
Helénska republika je povinná nahradiť trovy konania.
(
1
)	Ú. v. EÚ C 513, 20.12.2021.